19/04/2012 | Administración LocalProvincial
Deputación Provincial da Coruña
Servizo de Planificación e Xestión de Recursos Humanos. Sección de Planificación de Recursos Humanos
Resolución da convocatoria publicada no Boletín Oficial da Provincia núm.47, do 08/03/2012. Relación laboral especial de alta dirección

Resultando que pola resolución do 29/02/2012, dispúxose o nomeamento e contratación dunha persoa directiva, como persoal laboral de alta dirección e para realizar as funcións necesarias de coordinación, impulso e dirección unificados dos distintos servizos de carácter técnico da Deputación, en concreto Vías e Obras, Arquitectura e Enxeñería e Mantemento, previa convocatoria pública e segundo o disposto no art.13 da Lei 7/2007. A convocatoria foi publicada no Boletín Oficial da Provincia núm.47, do 08/03/2012. Resultando que todas as persoas que presentaron as súas solicitudes de participación, dentro do prazo fixado na convocatoria, acreditaron o requisito de posuír a titulación esixida, Enxeñería de Camiños, Canles e Portos. Considerando que da valoración conxunta e ponderada dos méritos alegados e documentados por cada unha das persoas aspirantes, se desprende que a maior adecuación para o desenvolvemento das funcións de alta dirección das que se trata, resulta da experiencia en funcións similares na Administración Pública, que acredita documentalmente un único aspirante, o sinalado co número 16 da relación precedente, don Branko Luis Leonardo Jumbo Fernandez Miranda, facéndoo esta circunstancia especialmente idóneo para asumir as devanditas funcións de coordinación, impulso e dirección unificada dos distintos servizos de carácter técnico desta Deputación, con preferencia sobre as demais persoas candidatas; constituíndo o exposto causa razoable e suficiente, axustada ao interés público e propio e congruente coa finalidade da contratación, para efectuala a favor do tal aspirante. De conformidade co anteriormente sinalado. Resolver a convocatoria publicada no BOP núm.47, do 08/03/2012, designando ao aspirante don Branko Luis Leonardo Jumbo Fernandez Miranda para a súa contratación como persoal directivo nesta Deputación Provincial, mediante contrato sometido á relación laboral de carácter especial de alta dirección, nas condicións e circunstancias que figuran especificadas no expediente administrativo que deu lugar á dita convocatoria. Contra esta resolución, que é definitiva na vía administrativa, poderase interpoñer recurso potestativo de reposición ante a Presidencia desta Deputación, no prazo dun mes, contado a partir do día seguinte ao da súa publicación no Boletín Oficial da Provincia, segundo o establecido nos artigos 116 e 117 da Lei 30/1992, do réxime xurídico das administracións públicas e do procedemento administrativo común; ou directamente interpoñer recurso contencioso-administrativo no prazo de dous meses, contados tamén a partir do día seguinte ao da dita publicación, ante o Xulgado do Contencioso-Administrativo da Coruña, conforme ao disposto no artigo 46.1, en relación co 8.1 da Lei 29/1998, reguladora da xurisdición; sen prexuízo de que se poida exercer, se é o caso, calquera outro recurso que consideren procedente as persoas interesadas. A Coruña, 13 de abril de 2012 O Presidente O Secretario Diego Calvo Pouso José Luis Almau Supervía